पाएं अपने शहर की ताज़ा ख़बरें और फ्री ई-पेपरडाउनलोड करें
चनपटिया में DJ संचालक उदय यादव की इलाज के दौरान मौत के बाद गुस्साए ग्रामीणों ने चिकित्सक को बंधक बना लिया। खबर पर स्थानीय थाने की पुलिस पहुंची, लेकिन ग्रामीणों के विरोध को भांप कर कुछ करने की हिम्मत नहीं जुटा पाई। उसके बाद चार अन्य थानों की पुलिस वहां पहुंच गई।
मरीज के साथ ही था झोला छाप डॉक्टर
चनपटिया स्टेशन के पास की बस्ती के DJ संचालक उदय कुमार दो दिनों से बुखार से पीड़ित थे। बुखार लगने पर सरिसवा के झोलाछाप डॉक्टर के यहां इलाज कराने के लिए ले जाया गया था। मंगलवार को जब उदय की तबियत बिगड़ने लगी तो झोला छाप डॉक्टर उसे बेतिया के GMCH रेफर कर दिया। छावनी चौक पहुंचते ही उदय कुमार ने दम तोड़ दिया। मौके पर परिजनों के साथ झोला छाप डॉक्टर भी मौजूद था, जिसे ग्रामीणों ने बंधक बना लिया।
घंटों पुलिस को करनी पड़ी मशक्कत
मृतक और बंधक बनाए गए झोला छाप डॉक्टर को वहीं गाड़ी में बंद कर दिया। पुलिस प्रशासन के लोगों ने मृतक के परिजनों से बात कर उन्हें समझाया। थानाध्यक्ष मनीष कुमार ने बंधक चिकित्सक को मुक्त करा लिया। इसके बाद परिजन शव को लेकर गए। इस दौरान घंटों तक पुलिस को परिजनों को समझाने में मशक्कत करनी पड़ी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn